钦定古今图书集成/明伦汇编/氏族典/第531卷 > 郭道卿
## 钦定古今图书集成/明伦汇编/氏族典/第531卷 > 郭道卿

按《元史郭道卿传》：“道卿，兴化莆田人。四世祖义重至
孝。宋绍兴间，有诏旌之，乡里为立孝子祠。至元初内
附，闽盗起，道卿与弟佐卿独守孝子祠不忍去，遂俱
被执。盗将杀佐卿，道卿泣告曰：‘吾代弟死’。佐卿亦泣
告曰：‘请杀我’。盗两释之。道卿年八十，子廷炜，为建宁
路平准行用库使，辞归侍养。道卿尝病疝，危甚，廷炜”
忧瘁扶护，一夕发尽白。有司言状旌之。